**Коми Республикаса**

**видз-му овмöс да сёян-юан министерстволöн**

**ТШÖКТÖД**

**Коми Республикаса республиканскöй бюджет тшöт весьтö 2010 воын гражданалöн аспом овмöслы государствосянь отсöг сетöм кузя государственнöй услуга сетан административнöй регламент вынсьöдöм йылысь**

«Государственнöй мог збыльмöдан (государственнöй услуга сетан) административнöй регламентъяс лöсьöдан да вынсьöдан пöрадок йылысь» Коми Республикаса Правительстволöн 2009 во урасьöм тöлысь 12 лунся 24 №-а шуöм, «Коми Республикаса видз-му овмöс да сёян-юан министерствоöн 2009-2010 воясын государственнöй услуга сетан, государственнöй мог збыльмöдан административнöй регламентъяс лöсьöдан да вынсьöдан график йылысь» Коми Республикаса видз-му овмöс да сёян-юан министерстволöн 2009 во вöльгым тöлысь 12 лунся 189 №-а тшöктöд збыльмöдöм могысь

ТШÖКТА:

1. Вынсьöдны Коми Республикаса республиканскöй бюджет тшöт весьтö 2010 воын гражданалöн аспом овмöслы государствосянь отсöг сетöм кузя государственнöй услуга сетан административнöй регламент (водзö – Регламент).

2. Коми Республикаса видз-му овмöс да сёян-юан министерстволöн мутас органъяслы – районса (карса) видз-му овмöсöн веськöдланiнъяслы могмöдны индöм государственнöй услугаöн Регламент серти.

3. Регламентыс вынсялö сiйöс официальнöя йöзöдан лун бöрын 10 лун мысти.

4. Тайö Тшöктöдсö олöмö пöртöм бöрся видзöдны Коми Республикаса видз-му овмöс да сёян-юан кузя министрöс медводдза вежысь А.В. Буткинлы.

Министр С.Л. Чечёткин

Сыктывкар

2010 вося ода-кора тöлысь 27 лун

115 №

ВЫНСЬÖДÖМА

Коми Республикаса видз-му овмöс

да сёян-юан министерстволöн

2010 во ода-кора тöлысь 27 лунся 115 №-а тшöктöдöн

(содтöд)

**Коми Республикаса республиканскöй бюджет тшöт весьтö 2010 воын гражданалöн аспом овмöслы государствосянь отсöг сетöм кузя государственнöй услуга сетан**

 **АДМИНИСТРАТИВНÖЙ РЕГЛАМЕНТ**

1.1. Коми Республикаса республиканскöй бюджет тшöт весьтö 2010 воын гражданалöн аспом овмöслы государствосянь отсöг сетöм кузя государственнöй услуга сетан административнöй регламент (водзö – Регламент) урчитö Коми Республикаса видз-му овмöс да сёян-юан министерстволысь (водзö – Министерство), сылöн мутас органъяслысь, тэчаса юкöдувъяслысь да чина йöзлысь торъя йöзкöд (водзö – Шыöдчысьяс) административнöй процедураяс да административнöй действиеяс олöмö пöртан кадколаст да сьöрсьöн-бöрсьöн мунанног государственнöй услуга сетiгöн.

1.2. Государственнöй услуга ним: Коми Республикаса республиканскöй бюджет тшöт весьтö 2010 воын гражданалöн аспом овмöслы государствосянь отсöг сетöм кузя государственнöй услуга сетöм (водзö – государственнöй услуга).

1.3. Государственнöй услугасö сетöны Министерство да Министерстволöн мутас органъяс – видз-му овмöс да сёян-юан районнöй (карса) веськöдланiнъяс (водзö – Веськöдланiнъяс).

1.4. Государственнöй услуга сетсьö со мый серти:

«Аспом овмöс йылысь» 2003 во сора тöлысь 7 лунся 112-ФЗ № («Россия Федерацияса законодательство собрание», 2003, 28 №, 2881 ст.; 2008, 30 № ( I юк.) 3597 ст.; 2008, 30 № (II юк.), 3616 ст.; 2009, 1№, 10 ст.);

«Коми Республикаын видз-му овмöс сöвмöдöм вылö государствосянь отсöг йылысь» 2007 во öшым тöлысь 21 лунся 128-РЗ №-а Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2007, 12 №, 5352 ст.; 2010, 10 №, 189 ст.);

«2010 воын Коми Республикаын видз-му овмöс сöвмöдöм вылö государствосянь отсöг йылысь» Коми Республикаса Правительстволöн 2009 во öшым тöлысь 23 лунся 400 №-а шуöм (Коми Республикаса государственнöй власьт органъяслöн индöд-тшöктöмъяс, 2009, 50 №, 1061 ст.) (водзö – Шуöм);

«2010 воын Коми Республикаын видз-му овмöс сöвмöдöм вылö государствосянь отсöг йылысь» Коми Республикаса Правительстволысь 2009 во öшым тöлысь 23 лунся 400 №-а шуöм олöмö пöртöм йылысь» Коми Республикаса видз-му овмöс да сёян-юан министерстволöн 2010 во косму тöлысь 13 лунся 72 №-а тшöктöд (Коми Республикаса государственнöй власьт органъяслöн индöд-тшöктöмъяс, 2010, 15 №, 292 ст.) (водзö - Тшöктöд).

1.5. Государственнöй услуга сетан помшуöмöн лоö Коми Республикаса республиканскöй бюджет тшöт весьтö гражданалöн аспом овмöслы государствосянь отсöг сетöм вылö (водзö – государственнöй отсöг) артыштöм сьöм Веськöдланiнлöн лицевöй тшöтсянь вуджöдöм Шыöдчысьлöн тшöт вылö, мый восьтöма сыöн кредитнöй организацияын, либö пошта пыр Коми Республикаса федеральнöй пошта йитöдöн веськöдланiн – «Россияса пошта» федеральнöй государственнöй öтувъя предприятиеса филиал пыр, либö Шыöдчысьöн индöм мукöд тшöт вылö сэтшöм случайяс дырйи, мый артыштöма Шуöмлöн 1.11.1 пунктöн, либö государственнöй отсöг сетöмын öткажитöм.

1.6. Государственнöй услуга сетан юридическöй фактöн лоö государственнöй отсöг вылö колана субсидияяс йылысь справка-рöштшöтö Шыöдчысьöс пыртöм либö государственнöй отсöг сетöмын öткажитöм.

1.7. Государственнöй услуга сетöм вылö шыöдчысьясöн лоöны аспом овмöс нуöдысь граждана либö налöн дöвереннöй йöз.

**П. Государственнöй услуга сетан пöрадок дорö корöмъяс**

**2.1. Государственнöй услуга босьтöм вылö колана документ лыддьöг**

2.1.1. Государственнöй услуга сетсьö тайö Регламент дорö 1 содтöд серти форма кузя шыöдчöм да Тшöктöдöн урчитöм лыддьöг кузя татшöм документъяс вылö подуласьöмöн:

видз-му овмöс скöт ньöбан-вузалан сёрнитчöмъяс;

видз-му овмöс скöтысь мынтысян документъяс;

Тшöктöдöн урчитöм формаяс кузя справка-рöштшöтъяс;

аспом овмöс учёт йылысь похозяйственнöй небöгысь выписка (юöр).

2.1.2. Гражданалöн аспом овмöслы государствосянь отсöг сетöм вылö Коми Республикаса республиканскöй бюджет тшöт весьтö сьöм сетсьö субсидияясöн гражданалы, кодъяс нуöдöны аспом овмöс, да сетсьö видз­-му овмöс скöт ньöбöм вылö рöскод юкöн мынтöм вылö Шуöмöн урчитöм ставкаяс серти.

**2.2. Государственнöй услуга сетан правилöяс йылысь юöртан пöрадок**

2.2.1. Государственнöй услуга сетан правилöяс йылысь юöр босьтöм могысь Шыöдчысь шыöдчö Веськöдланiнö, кодi меститчö административно-территориальнöй юкöнса лöсялана шöринын, либö Министерстволöн овмöс нуöдан ичöт формаяслöн да сикт мутасъяскöд уджалан юкöнö:

устнöя ачыс;

телефон пыр;

гижöмöн шыöдчöмöн (пошта пыр, электроннöй пошта пыр).

Государственнöй услуга сетан правилöяс йылысь юöрсö вермасны йöзöдны öтувъя вöдитчан юöртан да телекоммуникационнöй сетьясын (сы лыдын Министерстволöн öтуввез-сайтын - <http://www.mshp.rkomi.ru>), йöзöс юöртан средствоясын, юöртан стендъясын, юöртан материалъяс) паськöдöмöн.

Гражданаöн телефон пыр юасьöмъяс да асланыс шыöдчöмъяс вылö вочавидзигöн Веськöдланiнса либö Министерствоса специалистъяслы, кодъяс кывкутöны государственнöй услуга сетан правилöяс йылысь консультация сетöм вöсна, колö воöм шыöдчöм серти сетны сiйö юалöм кузя став корана юöрсö.

Кор вочакыв дасьтöм вылö колö унджык кад, сэки специалист, кодi устнöя юöртö, вермас вöзйыны шыöдчысьлы корны колана юöрсö гижöмöн.

2.2.2. Государственнöй услуга сетанног йылысь юöр босьтöм могысь Шыöдчысь шыöдчö Веськöдланiнö, кодi меститчö административно-территориальнöй юкöнса лöсялана шöринын:

устнöя ачыс;

телефон пыр;

гижöмöн шыöдчöмöн (пошта пыр, электроннöй пошта пыр).

Государственнöй услуга сетöм йылысь юöр босьтöм могысь Шыöдчысь индö (висьталö) ов, ним, вич, документъяс сетан кадпас да оланiн.

Шыöдчысьлы сетöны государственнöй услуга сетан тшупöд йылысь юöр (кутшöм администратурнöй процедура процессын сылöн документъясыс).

2.2.3. Веськöдланiнлöн инпас да йитчан телефонъяс йылысь юöрсö вайöдöма тайö Регламент дорö 2 содтöдын, Министерстволöн – тайö Регламент дорö 3 содтöдын.

Таысь öтдор, Министерстволысь, Веськöдланiнлысь инпас, йитчан телефонъяс (справкаяс вылö телефонъяс), электроннöй пошта инпасъяс, график йылысь юöр позьö аддзыны:

 Министерстволöн официальнöй Öтуввез-сайтын - <http://www.mshp.rkomi.ru> ;

Веськöдланiнлöн юöртан стендъясын.

2.2.4. Кор Веськöдланiнын босьтöм юöрыс оз лöсяв Шыöдчысьлы, сылöн эм право гижöмöн шыöдчыны Министерствоö (пошта, электроннöй пошта пыр).

**2.3. Государственнöй услуга сетан кадколаст**

2.3.1. Государственнöй услуга сетан öтувъя кадколастыс артавсьö Веськöдланiнöн тайö Регламент дорö 1 содтöд серти форма кузя шыöдчöм да тайö Регламентлöн 2.1.1. пунктын индöм документъяс воан лунсянь.

Ас сёрниöн примитiгöн шыöдчöмъяс примитö Веськöдланiн быд тöлысь отчётнöй тöлысь бöрся тöлысьлöн 1 лунсянь 8 лунöдз.

2.3.2. Государственнöй услуга сетан кадыс оз вермы лоны шыöдчöм да документъяс воан лунсянь квайтымын календарнöй лунысь дырджык.

Öти шыöдчыссянь ас сёрнинас примитöм дырйи шыöдчöм да документъяс примитан меддыр кадыс оз сермы лоны 20 минутысь дырджык.

2.3.3. Государственнöй отсöг сетöмын öткажитöм йылысь решение мöдöдöны Шыöдчысьлы тайö Регламент дорö 4 содтöд серти форма кузя шыöдчöм да документъяс регистрируйтан лунсянь сизим уджалан лунöн.

2.3.4. Шыöдчöм документъясöн сетöм вылö öчередьын Шыöдчысьöн виччысян меддыр кадыс оз вермы лоны 30 минутысь дырджык.

2.3.5. Шыöдчысьöс государственнöй услуга сетан правилöяс йылысь телефон пыр юöртны колö 10 минутысь оз дырджык.

**2.4. Государственнöй услуга сетöмын öткажитöм вылö подув лыддьöг**

2.4.1.Государственнöй услуга сетöмын öткажитан подулöн лоö:

а) документъяс сетö Шыöдчысь, кодлöн абу правоыс босьтны государственнöй отсöг «Видз-му овмöс сöвмöдöм да видз-му овмöс прöдукция, сырьё да сёян-юан рынокъяс ладмöдöм (2010-2012 вояс)» дыр кадся торъя мога республиканскöй уджтас збыльмöдöм вылö 2010 воын артыштöм Коми Республикаса республиканскöй бюджетысь сьöм босьтан пöрадок серти, мый урчитöма Шуöмöн (2 №-а содтöд) (водзö – Пöрадок);

б) оз лöсявны могъяс, кад, кадколаст да условиеяс, мый индöма сетöм документъясын, могъяслы, кадлы, кадколастлы да условиеяслы, мый урчитöма Пöрадокöн;

в) абу тырвыйö сетöма документъяс, мый индöма тайö Регламентлöн 2.1.1 пунктын.

Тайö Регламентлöн 2.4.1. пунктса «в» подпунктöн артыштöм öткажитан помкасö бырöдöм бöрын Шыöдчысьлöн эм право выльысь шыöдчыны государственнöй услугала тайö Регламентöн урчитöм пöрадок серти .

**2.5. Государственнöй услуга сетан местаяс дорö корöмъяс**

2.5.1. Шыöдчысьясöс примитöны Веськöдланiнын, мый меститчö административно-территориальнöй юкöнса лöсялана шöринын тайö Регламент дорö 2 содтöдын индöм инпасъяс серти.

Веськöдланiнö пыранiнын вöзйöма öшöдны вывеска Шыöдчысьöс примитан места (кабинет), сылöн уджалан места, справкаяс вылö телефон справкаяс йылысь юöрöн.

2.5.2. Шыöдчысьясöс примитöм вылö индöма места, мый оборудуйтöма пызанöн, улöсъясöн, медым позис оформитны шыöдчöмъяс. Пызан вылö пуктöны шыöдчöм бланокъяс да канцелярскöй кöлуй.

2.5.3. Государственнöй услуга сетöм вылö жыръяс могмöдсьöны государственнöй услуга сетöм вылö колана оборудованиеöн: компьютеръясöн, электроннöя артасян техникаöн, связь йитöдöн, тшöтш Öтуввезöн, юöртан материалъясöн, нагляднöй юöрöн.

**2.5. Государственнöй услуга сетöм дорö мукöд корöм**

2.5.1. Государственнöй услуга Шöдчысьлы сетсьö дон босьттöг.

**III. Административнöй процедураяс**

3.1.Веськöдланiнöн государственнöй услуга сетöм дырйи збыльмöдсьöны татшöм административнöй процедураяс:

- Шыöдчыссянь шыöдчöм да документъяс примитöм;

* Шыöдчысьöн сетöм документъяс серти экспертиза;
* государственнöй отсöг сетöм да сiйöс мынтöм;

3.2. Веськöдланiнöн государственнöй услуга сетан административнöй процедуралöн блок-схема вайöдöма тайö Регламент дорö 5 содтöдын.

**3.1.1. Шыöдчыссянь шыöдчöм да документъяс примитöм**

3.1.1.1. Шыöдчыссянь шыöдчöм да документъяс примитöм кузя административнöй процедура заводитöм вылö подулöн лоö шыöдчöм да документъяс сетöм, мый индöма тайö Регламентлöн 2.1.1. пунктын, ас сёрнинас примитöм дырйи либö пошта пыр.

3.1.1.2. Ас сёрниöн примитöм дырйи шыöдчöм да документъяс вайигöн Веськöдланiнса специалист прöверитö даннöйяссö, мый индöма шыöдчöмын, да эмöсь-ö документъясыс.

Кор шыöдчöмын индöм даннöйяс оз лöсявны либö колана документъяс абуöсь, Веськöдланiнса специалист гöгöрвоöдö Шыöдчысьлы индöм документъясын аддзöм тырмытöмторъяс йылысь да вöзйö примитны мераяс найöс бырöдöм кузя.

Кор шыöдчöмын индöм даннöйяс лöсялöны да кор эм став документыс, сэки документ примитан фактсö регистрируйтöны государственнöй услуга сетöм вылö документъяс примитöм регистрируйтан журналын тайö Регламент дорö 6 содтöд серти форма кузя.

3.1.1.3. Кор шыöдчöмсö да документъяссö мöдöдöны пошта пыр, сэки найöс региструйтö Веськöдланiнса специалист колана ногöн пырана корреспонденция журналын да воан лунö сетö Веськöдланiнса специалистлы, кодi примитö документъяс государственнöй услуга сетöм вылö.

Веськöдланiнса специалист, кодi примитö шыöдчöмсö да документъяссö государственнöй услуга сетöм вылö, регистрируйтö пошта пыр воöм документъяссö государственнöй услуга сетöм вылö документъяс примитöм регистрируйтан журналын тайö Регламент дорö 6 содтöд серти форма кузя да мöдöдö найöс специалистлы, кодi кывкутö документъяс серти экспертиза нуöдöм вöсна.

3.1.1.4. Шыöдчöм да документъяс регистрируйтöны Веськöдланiнö налöн воан лунö, экспертиза вылö мöдöдöны – региструйтан лунö либö мöд луннас.

3.1.1.6. Административнöй процедуралöн помшуöм – шыöдчöм да документъяс примитöм, регистрируйтöм да экспертиза вылö мöдöдöм.

**3.1.2. Шыöдчысьöн сетöм документъяс серти экспертиза**

1. Шыöдчысьöн сетöм документъяс серти экспертиза нуöдöм кузя административнöй процедура заводитчöм вылö подулöн лоö экспертиза вылö документъяс воöм.
2. Веськöдланiнса специалист нуöдö документъяслысь экспертиза, лöсялöны-ö найö условиеяслы, мый артыштöма государственнöй отсöг сетöм йылысь законодательствоöн, а сiдзжö документъясын юöрлöн тырвыйöлунлы.
3. Экспертизасö нуöдöны тайö Регламент дорö 6 содтöд серти форма кузя государственнöй услуга сетöм вылö документъяс примитöм регистрируйтан журналын шыöдчöм документъясöн регистрируйтан лунсянь 3 лунöн.

3.1.2.4. Сэтшöм случай дырйи, кор сетöм документъясыс лöсялöны тайö Регламентлöн 3.1.3.2. пунктын индöм условиеяслы, сэки Веськöдланiнса специалист пыртö Шыöдчысьöс Тшöктöдöн урчитöм форма кузя государственнöй отсöг вылö колана субсидияяс йылысь своднöй справка-рöштшöтö.

3.1.2.5. Сэтшöм случай дырйи, кор сетöм документъяс оз лöсявны тайö Регламентлöн 3.1.3.2. пунктын индöм условиеяслы, сэки Веськöдланiнса специалист дасьтö тайö Регламентлöн 2.4.1 пунктын артыштöм подувъяс индöмöн государственнöй отсöг сетöмын öткажитöм йылысь решение бала.

Государственнöй отсöг сетöмын öткажитöм йылысь решение баласö оформитöны тайö Регламент дорö 4 содтöд серти форма кузя 2 экземплярын да мöдöдöны кырымавны Веськöдланiнса начальниклы 3 лунöн.

Государственнöй отсöг сетöмын öткажитöм йылысь решение примитö Веськöдланiнса начальник да мöдöдö Шыöдчысьлы став сетöм документъясöн пошта пыр, либö сетö Шыöдчысьлы аслыс Веськöдланiнса экземплярын роспись улö, мый йылысь лöсялöмöн гижöны тайö Регламент дорö 6 содтöд серти форма кузя государственнöй услуга сетöм вылö документъяс примитöм регистрируйтан журналын. Государственнöй отсöг сетöмын öткажитöм йылысь решениелöн мöд экземплярсö видзöны Веськöдланiнын. Кор öткажитöм йылысь решение мöдöдöны Шыöдчысьлы пошта пыр, сэки сiйöс регистрируйтöны колана ногöн петан корреспонденция журналын.

3.1.2.6. Государственнöй услуга сетöмын öткажитöм йылысь решениесö мöдöдöны Шыöдчысьлы Веськöдланiнöн шыöдчöм да документъяс регистрируйтöмсянь сизим уджалан лунöн.

3.1.2.7. Административнöй процедуралöн помшуöм – гражданалöн аспом овмöслы государствосянь отсöг сетöм вылö колана субсидияяс йылысь своднöй справка-рöштшöтö Шыöдчысьöс пыртöм либö государственнöй отсöг сетöмын öткажитöм йылысь решение мöдöдöм.

**3.1.3. Государственнöй отсöг сетöм да сiйöс мынтöм**

3.1.3.1. Государственнöй отсöг сетöм кузя да сiйöс мынтöм кузя административнöй процедуралöн подулöн лоö Веськöдланiнöн Министерствоö Тшöктöдöн урчитöм форма кузя да кадколастö гражданалöн аспом овмöслы государствосянь отсöг сетöм вылö колана субсидияяс йылысь своднöй справка-рöштшöт мöдöдöм.

3.1.3.2. Министерстволöн сьöм овмöс да бухгалтерскöй учёт юкöнса специалист видлалö Веськöдланiнöн сетöм справка-рöштöтъяссö да сетö бюджетнöй ассигнованиеяс Вескькöдланiнö сы мында, мыйта индöма своднöй справка-рöштшöтын.

3.1.3.3. Веськöдланiн вуджöдö сьöмсö аслас лицевöй тшöт вывсянь Шыöдчысьлöн тшöт вылö, мый восьтöма сыöн кредитнöй организацияын, либö сьöмсö пошта пыр мöдöдöмöн Коми Республикаса федеральнöй пошта йитöдöн веськöдланiн – «Россияса пошта» федеральнöй государственнöй öтувъя предприятиеса филиал пыр, либö Шыöдчысьöн индöм мукöд тшöт вылö сэтшöм случайяс дырйи, мый артыштöма Шуöмлöн 1.11.1 пунктöн, гражданалöн аспом овмöслы государствосянь отсöг сетöм вылö колана субсидияяс йылысь своднöй справка-рöштшöт Министерствоö сетан тöлысьлöн бöръя лунысь оз сёрджык, мый йылысь лöсялöмöн гижöны тайö Регламент дорö 6 содтöд серти форма кузя государственнöй услуга сетöм вылö документъяс примитöм регистрируйтан журналын.

3.1.3.4. Административнöй процедуралöн помшуöм - гражданалöн аспом овмöслы государствосянь отсöг сетöм вылö Коми Республикаса республиканскöй бюджетысь артыштöм сьöм Веськöдланiнса лицевöй тшöт вывсянь шыöдчысьлöн тшöт вылö вуджöдöм, мый восьтöма сыöн кредитнöй организацияын, либö пошта пыр Коми Республикаса федеральнöй пошта йитöдöн веськöдланiн – «Россияса пошта» федеральнöй государственнöй öтувъя предприятиеса филиал пыр, либö Шыöдчысьöн индöм мукöд тшöт вылö сэтшöм случайяс дырйи, мый артыштöма Шуöмлöн 1.11.1 пунктöн.

**IV. Государственнöй услуга сетан пöрадок да видзöданног**

4.1. Тайö регламентлöн положениеясö да мукöд нормативнöй правовöй актö, кутшöмъяс урчитöны государственнöй услуга сетöм дорö корöмъяс, кутчысьöм да олöмö пöртöм бöрся, а сiдзжö решениеяс примитöм вöсна кывкутысь чина йöзöн решениеяс примитöм бöрся быдлунъя контроль нуöдö министрöс вежысь, кодi курируйтö государственнöй услуга сетöм кузя юалöмъяс.

4.2. Государственнöй услуга сетан тырвыйöлун да качество бöрся видзöдан формаясöн лоö:

государственнöй услуга сетöм йылысь отчётъяс видлалöм;

государственнöй услуга сетiгöн чина йöзлöн вöчöмторъяс (вöчтöмторъяс) вылö шыöдчöмъяс (норасьöмъяс) видлалöм;

государственнöй услуга сетöм дорö урчитöм корöмъясö кутчысьöмсö колана ногöн прöверитöм.

4.3. Государственнöй услуга збыльмöдöм бöрся видзöдöм могысь планöвöй да непланöвöй прöверкаяс нуöдöны Министерстволöн лöсялана органъяс.

Планöвöй прöверкаяс нуöдöны Веськöдланiнöн сетöм отчётъяс серти вонас öтчыдысь.

Непланöвöй прöверкаяс нуöдöны Шыöдчысьлöн государственнöй услуга сетöм вылö сылысь правояс торкöм йылысь торъя шыöдчöм подув серти.

4.4. Государственнöй услуга сетiгöн примитöм (вöчöм) решениеяс да вöчöмторъяс (вöчтöмторъяс) вöсна кывкутöны гражданскöй служащöйяс законодательство серти.

**V. Чина мортлöн вöчöмтор (вöчтöмтор), а сiдзжö государственнöй услуга сетiгöн сыöн примитöм решение обжалуйтан пöрадок**

5.1. Шыöдчысьлöн эм право ёрдöдз обжалуйтны государственнöй услуга сетiгöн примитöм (олöмö пöртöм) вöчöмтор (вöчтöмтор) да решениеяс.

5.2. Ёрдöдз обжалуйтны вермöны, кор государственнöй услугасö сетöны оз качественнöя либö государственнöй услугасö оз сетны.

5.3. Шыöдчысь вермас шыöдчыны норасьöмöн гижöмöн (устнöя) ачыс либö дöвереннöй йöз пыр Коми Республикаса видз-му овмöс да сёян-юан министр дорö (водзö – Министр) пошта пыр, электроннöй пошта пыр (mshp@rkomi.ru ).

5.4. Шыöдчöм (норасьöм) вылö вочакыв мöдöдöмын öткажитöм вылö подулöн лоö:

- шыöдчöмын (норасьöмын) абу гижöма Шыöдчысьлысь овсö, кодi мöдöдö шыöдчöмсö, да пошта инпассö, мый серти колö сетны вочакыв;

- шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

- шыöдчöмсö (норасьöмсö) он вермы лыддьыны;

- шыöдчöмын (норасьöмын) эм корöм либö юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс;

- обжалуйтсьö ёрдлöн приимтöм решение.

Сэтшöм случай дырйи, кор шыöдчöм (норасьöм) вылö вочакыв мöдöдны öткажитöма, сэки Шыöдчысьлы юöртöны гижöмöн шыöдчöм (норасьöм) видлавны öткажитан помкасö индöмöн.

Шыöдчöм (норасьöм) вылö вочакыв мöдöдны öткажитöмыс оз ло паныд, медым шыöдчысьлы öтувъя пöрадок серти выльысь шыöдчыны сэтшöмтор бырöдöм бöрын, мый лоис помкаöн öткажитöм вылö.

5.5. Шыöдчысьлысь шыöдчöм (норасьöм) видлалан кадыс оз вермы лоны Министерствоын шыöдчöм (норасьöм) регистрируйтöмсянь 30 лунысь дырджык.

5.6. Ёрдöдз обжалуйтан помшуöмöн лоö шыöдчöмын (норасьöмын) индöм претензияяс серти гижöмöн вочакыв.

5.7. Шыöдчöм (норасьöм) видлалiгöн вöчöм да примитöм вöчöмторсö (вöчтöмторсö) да решениеяссö Шыöдчысь вермас обжалуйтны ёрд пыр, мый урчитöма Россия Федерацияса гражданскöй процессуальнöй законодательствоöн.

Коми Республикаса

республиканскöй бюджет тшöт весьтö

2010 воын гражданалöн аспом овмöслы

государствосянь отсöг сетöм кузя

государственнöй услуга сетан

административнöй регламент дорö

1 содтöд

Кымынысь: быд тöлысь

Гижö: гражданин, кодi нуöдö аспом овмöс –

субсидия босьтысь

Сетсьö: Коми Республикаса видз-му овмöс

 да сёян-юан министерстволöн мутас органö

|  |
| --- |
|  |
|   |  Кытчö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Коми Республикаса видз-му овмöс да сёян-юан министерстволöн мутас орган) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сянь (субсидия босьтысьлöн О. Н.В.) |
|  |  ола татшöм инпас кузя:\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  | Паспорт: серия \_\_\_\_\_\_\_№\_\_\_\_\_\_\_\_\_\_\_\_\_\_\_\_\_\_\_\_\_ |
|  | сетан кадпас\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | ИНН:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **ШЫÖДЧÖМ** |
|  Кора сетны субсидия (рöскод сикассö визьнитны): скöт видзан прöдукция вылö, гражданалöн аспом овмöслы государствосянь отсöг вылö, татшöм юкöнын**:**  6 тöлысьöдз гырысь скöтлысь пиян, 2 тöлысьöдз том порсьяс, йöла пöрöдаа кöзаяс ньöбöм вылö рöскод юкöн мынтöм; гырысь скöт (мöсъяс, ялавичьяс, öш-производительяс) ньöбöм вылö рöскод юкöн мынтöм;2010 вося \_\_\_\_\_\_\_\_\_\_\_ «\_\_\_» \_\_\_\_\_лунысь колана субсидияяс йылысь индöм рöштшöт серти \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_мында шайтда вуджöдны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ №-а тшöт вылö кытчö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_либö пошта инпас вылö(кредитнöй организация ним)мый индöма тайö шыöдчöмын. |
|  Тайö шыöдчöмкöд пуктö: |
|  ньöбан-вузасян сёрнитчöм \_\_\_\_\_\_\_\_ лист вылын.; |
|  мынтысян документъяс \_\_\_\_\_\_ лист вылын.;  накладнöйяс \_\_\_\_лист вылын.; аспом овмöс учёт йылысь похозяйственнöй небöгысь выписка (юöр)\_\_лист вылын |
|  колана субсидияяс йылысь справка-рöштшöт.  |
| 2010 вося \_\_\_\_\_\_\_\_\_\_\_\_\_\_\_\_\_\_\_\_«\_\_\_» лун |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) |
| (шыöдчысьлöн кырымпас)  | (кырымпас гöг) |

 Таöн сета сöглас лыддьыны тайö даннöйяссö ставлы восьсаöн, да эскöда, мый сöглассö сетöмöн вöча тайöс ас вöля серти да аслам кöсйöмöн.

Тайö сöгласыс вына 2010 во тöвшöр тöлысь 1 лунсяь 2010 во öшым тöлысь 31 лунöдз.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) |
| (шыöдчысьлöн кырымпас)  | (кырымпас гöгöрвоöдöм) |

Коми Республикаса

республиканскöй бюджет тшöт весьтö

2010 воын гражданалöн аспом овмöслы

государствосянь отсöг сетöм кузя

государственнöй услуга сетан

административнöй регламент дорö

2 содтöд

Веськöдланiнлöн инпас да йитчöм вылö телефонъяс йылысь

ЮÖРЪЯС

|  |  |  |  |
| --- | --- | --- | --- |
| Веськöдланiн | Инпас | Электроннöй пошта инпас | Йитчöм вылö телефонъяс |
| 1 | 2 | 3 | 4 |
| Коми Республикаса минсельхозпродлöн Воркута карса УСХП  | 169900, Воркута к.,Ленинград ул., 41 а к. | vorkutaush@mail.ru | 8-821512-13-64 |
| Коми Республикаса минсельхозпродлöн Инта карса УСХП  | 169840, Инта к.,Чернов ул., 1 к. | iushp@rambler.ru | 8-821456-38-59 |
| Коми Республикаса минсельхозпродлöн Печора карса УСХП  | 169600, Печора к., Ленинград ул., 15 к., 103 каб. | pechora\_ush@mail.ru | 8-821427-45-21 |
| Коми Республикаса минсельхозпродлöн Усинск карса УСХП  | 169710, Усинск к., Паркдор ул., 7а к. | MinselhozUsinsk1@yandex.ru | 8-821442-40-19 |
| Коми Республикаса минсельхозпродлöн Ухта карса УСХП  | 169300, Ухта к., Мир ул. 4 к., 34 каб. | ukhta\_sh@mail.ru | 8-821474-57-90 |
| 169500, Сосногорск к.,З.Космодемьянская ул., 72 к. | 8-821495-43-96 |
| 169570, Вуктыл к., Комсомол ул., 14 к. | 8-821462-17-59 |

|  |  |  |  |
| --- | --- | --- | --- |
| 1 | 2 | 3 | 4 |
| Коми Республикаса минсельхозпродлöн Изьва районса УСХП  | 169460,Изьва район,Изьва с.,Чупров ул., 114 к. | igmauprsx@rambler.ru | 8-821409-48-51 |
| Коми Республикаса минсельхозпродлöн Княжпогост районса УСХП  | 169200, Княжпогост район, Емва к.,Дзержинский ул., 80 к. | emva\_sh@mail.ru | 8-821392-21-55 |
| Коми Республикаса минсельхозпродлöн Койгорт районса УСХП  | 168170, Койгорт район,Койгорт с.,Сöветскöй ул., 15 к. | koigorodoksh@mail.ru | 8-821329-12-64 |
| Коми Республикаса минсельхозпродлöн Кöрткерöс районса УСХП  | 168020, Кöрткерöс район,Кöрткерöс с.,Сöветскöй ул., 198 к. | krushp@yandex.ru | 8-82136 9-95-19  |
| Коми Республикаса минсельхозпродлöн Луздор районса УСХП  | 168130, Луздор район, Абъячой с.,Мир ул., 76 к. | priluz\_sh@mail.ru | 8-821332-15-89 |
| Коми Республикаса минсельхозпродлöн Сыктывдiн районса УСХП  | 168220, Сыктывдiн район, Выльгорт с.,Гагарин ул.,5 к. | syktvsh2@mail.ru | 8-821307-19-81 |
| Коми Республикаса минсельхозпродлöн Сыктыв районса УСХП  | 168100, Сыктыв район, Визин с.,Сöветскöй ул., 35 к. | sysusx@mail.ru | 8-821319-13-35 |
| Коми Республикаса минсельхозпродлöн Мылдiн районса УСХП  | 169420, Мылдiн ккп.,Порт ул., 29 к., 23, 24 каб. | troizk\_msh@mail.ru | 8-821389-70-88 |
| Коми Республикаса минсельхозпродлöн Удора районса УСХП  | 169240, Удора район, Кослан с., Н.Трофимова ул., 3 к. | udorash@mail.ru | 8-821353-30-84 |

|  |  |  |  |
| --- | --- | --- | --- |
| 1 | 2 | 3 | 4 |
| Коми Республикаса минсельхозпродлöн Емдiн районса УСХП  | 169040, Емдiн район, Айкатыла с.,Шöр ул., 185 к. | shu-v@mail.ru | 8-8213420-1-36 |
| Коми Республикаса минсельхозпродлöн Кулöмдiн районса УСХП  | 168060, Кулöмдiн район, Кулöмдiн с.,Сöветскöй ул., 44 к. | ustkulomsh@mail.ru | 8-821379-49-97 |
| Коми Республикаса минсельхозпродлöн Чилимдiн районса УСХП  | 169480, Чилимдiн район, Чилимдiн с.,Сöветскöй ул, 84 к. | uzushp@mail.ru | 8-821419-21-08 |

\* - шыöдчысьяс, кодъяс олöны Сыктывкарын да сы ув мутасын, государственнöй услуга сетöм кузя вермöны шыöдчыны Коми Республикаса минсельхозпродлöн Сыктывдiн районса УСХП-ö.

Коми Республикаса

республиканскöй бюджет тшöт весьтö

2010 воын гражданалöн аспом овмöслы

государствосянь отсöг сетöм кузя

государственнöй услуга сетан

административнöй регламент дорö

3 содтöд

Министерстволöн инпас да йитчöм вылö телефонъяс йылысь

ЮÖРЪЯС

**1. Министерстволöн инпас йылысь юöр:**

Министерстволöн инпас: Сыктывкар, Бабушкин ул., 23, мöд судта.

Документъяс да шыöдчöмъяс мöдöдöм вылö пошта инпас: 167983, Коми Республика, Сыктывкар, Бабушкин ул., 23;

Электроннöй пошта инпас: mshp@rkomi.ru .

**2. Государственнöй услуга сетан правилöяс йылысь юöр босьтöм вылö Министерствоса тэчас юкöдувлöн йитчöм вылö телефонъяс.**

Ичöт овмöс нуöдöм да сиктса мутасъяскöд йитчöм кузя юкöн:

юкöнса начальник – (8212) 288-306, 203 каб.

юкöнса начальникöс вежысь – (8212) 288-347; 409 каб.

юкöнса специалистъяс – (8212) 288-303, 305 каб.

**Справкаяс сетöм:**

Министерстволöн уджалан график (режим):

выльлун - четверг 08 час 45 минутсянь 18 час 00 минутöдз;

пекнича - 08 час 45 минутсянь 16 час 45 минутöдз;

пажын вылö кост: 13 час 00 минутсянь 14 час 00 минутöдз;

шойччан лунъяс: субöта да вежалун.

Коми Республикаса

республиканскöй бюджет тшöт весьтö

2010 воын гражданалöн аспом овмöслы

государствосянь отсöг сетöм кузя

государственнöй услуга сетан

административнöй регламент дорö

4 содтöд

**Государственнöй отсöг сетöмын öткажитöм йылысь**

**РЕШЕНИЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Коми Республикаса видз-му овмöс да сёян-юан министерстволöн мутас орган ним –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

видз­-му овмöс да сёян-юан районса (карса) веськöдланiн)

Гр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (шыöдчысьлöн тырвыйö ов, ним, вич)

олö татшöм инпас кузя \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Шыöдчысьлöн инпас)

Шыöдчис (кытчö) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Коми Республикаса видз-му овмöс да сёян-юан министерстволöн мутас орган ним \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- видз­-му овмöс да сёян-юан районса (карса) веськöдланiн)

государственнöй отсöгла\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(субсидия сикас, мый босьтны шыöдчис Шыöдчысь)

государственнöй отсöг сетöм йылысь шыöдчöм примитöма \_\_\_\_вося \_\_\_\_\_ "\_\_\_" лунö да сiйöс регистрируйтöма \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ N

Государственнöй отсöг сетöм йылысь шыöдчöм видлалöм бöрын \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(субсидия сикас, мыйла шыöдчис Шыöдчысь)

примитöма государственнöй отсöг сетöмын öткажитöм йылысь решение

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (государственнöй отсöг сетöмын öткажитан помка)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шыöдчысьлы сетöма документъяс:

|  |  |  |  |
| --- | --- | --- | --- |
| д/в № | Документ ним  | Подлинник либö копия йылысь пасйöдъяс | Кымын экземпляр  |
| 1. |  |  |  |
| 2. |  |  |  |
| 3. |  |  |  |

Документъяссö шыöдчысьлы мöдöдöма \_\_\_\_вося \_\_\_\_ "\_\_\_" \_\_\_\_\_\_\_\_ исх. №

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Веськöдланiнса начальниклöн кырымпас)

Коми Республикаса

республиканскöй бюджет тшöт весьтö

2010 воын гражданалöн аспом овмöслы

государствосянь отсöг сетöм кузя

государственнöй услуга сетан

административнöй регламент дорö

5 содтöд

**Государственнöй услуга сетан**

**БЛОК-СХЕМА**

Шыöдчыссянь документъясöн шыöдчöм примитöм

Государствосянь отсöг сетны öткажитöм йылысь решение примитöм

Документъяслы экспертиза нуöдöм

Государствосянь сьöмöн отсöг сетöм да сiйöс мынтöм котыртöм

Коми Республикаса

республиканскöй бюджет тшöт весьтö

2010 воын гражданалöн аспом овмöслы

государствосянь отсöг сетöм кузя

государственнöй услуга сетан

административнöй регламент дорö

6 содтöд

**Государственнöй услуга сетöм вылö примитöм документъяс регистрируйтан**

**ЖУРНАЛ**

|  |  |  |  |  |  |  |  |
| --- | --- | --- | --- | --- | --- | --- | --- |
| Регистраци-оннöй номер | Шыöдчöм воан кадпас | Шыöдчысьлöн О.Н.В. | Шыöдчысьлöн олан места  | Государственнöй отсöг ним | Сетöм документ лыддьöг | Веськöдланiнса специалистлöн О.Н.В. да чин, кодi примитiс документъяссö | Государственнöй услуга сетан помшуöм |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Вуджöдiсны Кузнецова да Исакова – 26 212 пас